Z A P I S N I K
33. sjednice Vijeća Mjesnog odbora Cvjetni trg
održane 23. ožujka 2024. u prostorijama Mjesnog odbora „Kralj Petar Svačić“, Preradovićeva ulica 29, s početkom u 19:00 sati

[bookmark: _Hlk160460138]Nazočni članovi Vijeća Mjesnog odbora Cvjetni trg: Milena Bekić Milinović, Nela Jantol, Dragan Hrnjak i Nebojša Gavrilov.

Odsutni članovi: Matea Vučić.

Ostali nazočni: M.P. - građanin, arhitekt u mirovini - odobreno sukladno članku 70. st. 2. Poslovnika o radu Vijeća Mjesnog odbora Cvjetni trg.

Predsjedava: Milena Bekić Milinović, predsjednica Vijeća Mjesnog odbora Cvjetni trg.

Zapisnik vodi: Milena Bekić Milinović, predsjednica Vijeća Mjesnog odbora Cvjetni trg.

[bookmark: _Hlk81384179]Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora Cvjetni trg i poziva članove Vijeća da prihvate zapisnik 32. sjednice Vijeća Mjesnog odbora Cvjetni trg.

[bookmark: _Hlk81384574]Vijeće jednoglasno prihvaća tekst zapisnika 32. sjednice Vijeća Mjesnog odbora Cvjetni trg, koja je održana 22. veljače 2024.
          
Predsjednica Vijeća predlaže izmijenjeni dnevni red.
Vijeće Mjesnog odbora Cvjetni trg, nakon kratke rasprave, jednoglasno donosi izmijenjeni
 
DNEVNI RED

1. Prijedlog Odluke o izradi Urbanističkog plana uređenja Trg bana Jelačića - Petrinjska - Amruševa - Trg N. Š. Zrinskoga - Praška, mišljenje, daje se
1. Održavanje (čišćenje i pranje) Prolaza neboder, donošenje zaključka
1. Asfalterski program, donošenje zaključka 
1. Nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje, daje se
1. Nacrt prijedloga Naredbe o uvjetima prometovanja u središnjem dijelu Grada Zagreba i pješačkim zonama, mišljenje, daje se
1. Punionica za električne automobile, donošenje zaključka
1. Pitanja i prijedlozi


Ad. 1.	Prijedlog Odluke o izradi Urbanističkog plana uređenja Trg bana Jelačića - Petrinjska - Amruševa - Trg N. Š. Zrinskoga - Praška, mišljenje, daje se

Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća. DH i NG izražavaju zabrinutost kod uređenja bloka, u smislu da se konačnim rješenjem ne bi smjelo dodatno prometno opteretiti isti prostor, poglavito s prometom u mirovanju (javne ili privatne garaže). 

[bookmark: _Hlk163048377]Vijeće, nakon kratke rasprave, sa 2 glasa za i 2 glasa suzdržan donosi

ZAKLJUČAK
o Prijedlogu Odluke o izradi Urbanističkog plana uređenja
Trg bana Jelačića - Petrinjska - Amruševa - Trg N. Š. Zrinskoga - Praška

1. Vijeće Mjesnog odbora Cvjetni trg daje pozitivno mišljenje o Prijedlogu Odluke o izradi Urbanističkog plana uređenja Trg bana Jelačića - Petrinjska - Amruševa - Trg N. Š. Zrinskoga - Praška.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 2. Održavanje (čišćenje i pranje) Prolaza neboder, donošenje zaključka	 

[bookmark: _Hlk163047844]Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća. Zbog činjenice da Prolaz neboder (bez obzira što je u mješovitom, privatnom i državnom vlasništvu) spaja 2 frekventne javne površine u gradskom središtu, odnosno Petrićevu i Gajevu ulicu, treba ga uvrstiti u program redovitog održavanja. 

Vijeće, nakon kratke rasprave, jednoglasno donosi

ZAKLJUČAK
o održavanju (čišćenje i pranje) Prolaza neboder


6. Vijeće Mjesnog odbora Cvjetni trg predlaže da se Prolaz neboder uvrsti u program redovitog održavanja (čišćenje i pranje).
 
6. Ovaj Zaključak dostavlja se Vijeću Gradske četvrti Donji grad na daljnje postupanje.


[bookmark: _Hlk163048115]Ad 3.	Asfalterski program, donošenje zaključka

[bookmark: _Hlk163048306]Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća.

Vijeće, nakon kratke rasprave, jednoglasno donosi

ZAKLJUČAK
o asfalterskom programu Vijeća Mjesnog odbora Cvjetni trg

1. Vijeće Mjesnog odbora Cvjetni trg predlaže da se u asfalterski program za 2024. godinu, uvrste slijedeći radovi:

· uklanjanje dotrajalog i oštećenog asfaltnog zastora i izvedba novog u zapadnom dijelu Varšavske ulice i krpanje brojnih rupa preostalih nakon uklanjanja prometnih znakova.

2. Ovaj Zaključak dostavlja se Vijeću Gradske četvrti Donji grad na daljnje postupanje. 


Ad 4.	Nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje, daje se

Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća koji jednoglasno smatraju da bi rezervirana parkirna mjesta nakon 16:00 sati trebalo dati na korištenje građanima, uz naplatu.

Vijeće, nakon kratke rasprave, sa 4 glasa suzdržan donosi

ZAKLJUČAK
o davanju mišljenja na Nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila


[bookmark: _Hlk163048993]1.	Vijeće Mjesnog odbora Cvjetni trg suzdržano je na davanje mišljenja o Nacrtu prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila.

2.	Ovaj Zaključak dostavlja se Vijeću Gradske četvrti Donji grad na daljnje postupanje.


Ad 5.	Nacrt prijedloga Naredbe o uvjetima prometovanja u središnjem dijelu Grada Zagreba i pješačkim zonama, mišljenje, daje se

Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća. Vijećnici smatraju da bi vrijeme dostave trebalo ograničiti na razdoblje od 6:00 do 9:00 sati ujutro, kao što je prvotno i predloženo. Jednako tako je trebalo odrediti dostavne punktove. Vijećnici također smatraju da je mjesečna naknada za vozila u kategoriji od 1,5 do 3,5 tona premala, jer su upravo ona najbrojnija i rade veliku štetu.

Vijeće, nakon kratke rasprave, sa 4 glasa suzdržan donosi

ZAKLJUČAK
[bookmark: _Hlk162015218][bookmark: _Hlk162015369]o davanju mišljenja na Nacrt prijedloga Naredbe o uvjetima prometovanja u središnjem dijelu Grada Zagreba i pješačkim zonama

1.	Vijeće Mjesnog odbora Cvjetni trg suzdržano je na davanje mišljenja o Nacrtu prijedloga Naredbe o uvjetima prometovanja u središnjem dijelu Grada Zagreba i pješačkim zonama.

2.	Ovaj Zaključak dostavlja se Vijeću Gradske četvrti Donji grad na daljnje postupanje.


Ad 6. Punionica za električne automobile, donošenje zaključka

Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća. Vijećnik Nebojša Gavrilov napominje da na području našeg Mjesnog odbora nema niti jedne punionice za električne automobile.

Vijeće, nakon kratke rasprave, jednoglasno donosi

ZAKLJUČAK
o punionici za električne automobile

1.	Vijeće Mjesnog odbora Cvjetni trg predlaže da se na području Mjesnog odbora Cvjetni trg, na lokacijama koje odredi struka, postave punionice za električne automobile.     

2.	Ovaj Zaključak dostavlja se Vijeću Gradske četvrti Donji grad na daljnje postupanje.


Ad 7.	Pitanja i prijedlozi

[bookmark: _Hlk163552723]Sjednici prisustvuje gospodin M.P., arhitekt u mirovini koji je više od 20 godina radio kao konzervator u Zavodu za zaštitu spomenika kulture i prirode. U okviru projekta „Mapiranje Trešnjevke“, gospodin. M.P. već godinama sudjeluje u realizaciji programa Jane's Walk, odnosno vodi besplatne, stručne šetnje tijekom kojih Zagrepčane upoznaje s poviješću i graditeljskom baštinom Zagreba. Šetnja koju je Vijeće Mjesnog odbora Cvjetni trg predvidjelo u svom Planu potreba biti će održana 26. svibnja 2024. (nedjelja) u 11 sati, tijekom koje će nas arhitekt M.P. upoznati s poviješću izgradnje Trga Petra Preradovića i ulice Nikole Tesle.


Sjednica je završila u 21:00 sati. 

KLASA: 024-08/24-003/632
URBROJ: 251-13-11-1/004-24-2
Zagreb, 23. ožujka 2024.


Zapisnik sastavila: Milena Bekić Milinović
Predsjednica
Vijeća Mjesnog odbora
Cvjetni trg

[bookmark: _GoBack]Milena Bekić Milinović, v.r.
